Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7409

b) a rendszeres légiforgalmi szolgálatban ideiglenes jellegű fennakadás van. 1.4 Az ilyen légtereket az adott légtéren belül légiforgalmi szolgálat biztosításáért felelős Állam -- szükség esetén az ICAO helyi irodájával együtt -- jelölje ki és a légiforgalmi tájékoztató kiadványaiban vagy NOTAM-ban tegye közzé. Ebben jelölje meg az ultrarövidhullámú rádiótávbeszélő frekvenciát (VHF - RTF), a közlemény formátumot valamint az alkalmazandó eljárásokat is. Ahol az 1.3 a) pont esetében egynél több Állam érintett, a légteret a körzeti légiközlekedési egyezmény alapján határozzák meg és a Doc. 7030 előírásainak megfelelő módon tegyék közzé. 1.5 Amennyiben ilyen kijelölt légteret alakítanak ki, az illetékes légiforgalmi szolgálati hatóságok állapodjanak meg a légtér alkalmazhatóságának felülvizsgálati időpontjában, azonban ez a 12 hónap időtartamot ne haladja meg.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes